CELEX: 22021D1946
Language: hu
Date: 2021-09-28 00:00:00
Title: Az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás 8. cikke (1) bekezdésének r) pontjával létrehozott szakbizottság 1/2021 határozata (2021. szeptember 28.) az 540. cikk (3) bekezdésében említett, a DNS-profilok és daktiloszkópiai adatok Egyesült Királysággal való cseréjére rendelkezésre álló időszak meghosszabbításáról (2021/1946) [ (A kereskedelmi és együttműködési megállapodás 1. melléklete 9. szabályának (2) bekezdése értelmében a titkárság minden határozatot vagy ajánlást sorszám alatt és az elfogadás időpontjára való hivatkozással rögzít.)]

2021.11.10.   
               
               
                  HU
               
               
                  Az Európai Unió Hivatalos Lapja
               
               
                  L 397/32
               
            
         AZ EGYRÉSZRŐL AZ EURÓPAI UNIÓ ÉS AZ EURÓPAI ATOMENERGIA-KÖZÖSSÉG, ÉS MÁSRÉSZRŐL NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA KÖZÖTTI KERESKEDELMI ÉS EGYÜTTMŰKÖDÉSI MEGÁLLAPODÁS 8. CIKKE (1) BEKEZDÉSÉNEK R) PONTJÁVAL LÉTREHOZOTT SZAKBIZOTTSÁG 1/2021 HATÁROZATA
         (2021. szeptember 28.)
         az 540. cikk (3) bekezdésében említett, a DNS-profilok és daktiloszkópiai adatok Egyesült Királysággal való cseréjére rendelkezésre álló időszak meghosszabbításáról (2021/1946) [ (1)]
         A BŰNÜLDÖZÉSI ÉS IGAZSÁGÜGYI EGYÜTTMŰKÖDÉSSEL FOGLALKOZÓ SZAKBIZOTTSÁG,
         tekintettel az egyrészről az Európai Unió és az Európai Atomenergia-Közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodásra (a továbbiakban: kereskedelmi és együttműködési megállapodás) és különösen annak 540. cikke (3) bekezdésére,
         mivel:
         
                     (1)
                  
                  
                     A kereskedelmi és együttműködési megállapodást 2020. december 30-án írták alá, 2021. január 1-jétől ideiglenesen alkalmazzák, és 2021. május 1-jén hatályba lépett.
                  
               
                     (2)
                  
                  
                     A kereskedelmi és együttműködési megállapodás 540. cikkének (3) bekezdése értelmében a Felek megállapodtak abban, hogy a tagállamok az 530., 531., 534. és 536. cikkben említett személyes adatokat az Unió által az 540. cikk (2) bekezdésével összhangban meghatározott időpontig vagy időpontokig, de legfeljebb kilenc hónappal a kereskedelmi és együttműködési megállapodás hatálybalépését követően továbbíthatják az Egyesült Királyságnak. A bűnüldözési és igazságügyi együttműködéssel foglalkozó szakbizottság ezt az időszakot egyszer, legfeljebb kilenc hónappal meghosszabbíthatja.
                  
               
                     (3)
                  
                  
                     Az 540. cikkben előírt értékelések 2021. szeptember 30-ig nem zárulnak le. Annak érdekében, hogy a tagállamok 2021. október 1-jétől az értékelések befejezéséig folytathassák az 530., 531., 534. és 536. cikkben említett személyes adatok Egyesült Királyság részére történő továbbítását, helyénvaló, hogy a bűnüldözési és igazságügyi együttműködéssel foglalkozó szakbizottság kilenc hónappal, 2022. június 30-ig meghosszabbítsa az 540. cikk (3) bekezdésében előírt időszakot,
                  
               ELFOGADTA EZT A HATÁROZATOT:
         
            1. cikk
            2022. június 30-ig meghosszabbodik az az időszak, amelynek során a tagállamok a kereskedelmi és együttműködési megállapodás 530., 531. és 534. cikkében említett személyes adatokat továbbíthatják az Egyesült Királyság részére, valamint a kereskedelmi és együttműködési megállapodás 536. cikkében említettek szerint további rendelkezésre álló személyes adatokat és egyéb információkat szolgáltathatnak az Egyesült Királyság részére.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben és Londonban, 2021. szeptember 28-án.
            
               A bűnüldözési és igazságügyi együttműködéssel foglalkozó szakbizottság nevében
            
            
               
                  a társelnökök
               
               Chris JONES
               Stephen RYAN
               Bruno GENCARELLI
            
         
         
            (1)  A kereskedelmi és együttműködési megállapodás 1. melléklete 9. szabályának (2) bekezdése értelmében a titkárság minden határozatot vagy ajánlást sorszám alatt és az elfogadás időpontjára való hivatkozással rögzít.